SHBA: Probleme të reja me identifikimin e varreve në Varrezat Kombëtare të Arlingtonit
Mijëra varreza kanë identifikimin e gabuar ose nuk janë të identifikuara në Varrezat e Dëshmorëve të kombit
Varrezat Kombëtare të Arlingtonit, në dalje të Uashingtonit janë një ndër objektet më të shenjta të vendit. Këtu prehen eshtrat e mbi 300 mijë ushtarëve, përfshirë shumë prej tyre të rënë në konflikte që nga Lufta Civile Amerikane. Ndërkohë që zhvillohen ceremoni të reja për të sapo-rënët, ushtria ndeshet me skandalin e sapo-publikuar të problemeve në administrimin e varrezave. Xhon McHugh është Sekretari i Ushtrisë: Zyrtarët e ushtrisë thonë se deri në 6 mijë e 600 varre në këto varreza mund të kenë identifikim të gabuar. Ky pohim pason një hetim 7-mujor lidhur me probleme në regjistrim dhe praktika të parregullta të varrosjes së ushtarëve të vrarë në Irak dhe Afganistan. Ndër problemet e sapo-zbuluara janë: trupa të varrosur mbi njëri-tjetrin në të njëjtin varr dhe hiri i trupave të djegur në krematorium, i gjendur pranë varrezave. Pas publikimit të skandalit në fillim të këtij viti, Shefi i Administrimit të Varrezave Xhon Mezler dhe zëvendësi i tij Thurman Higinbotham dolën menjëherë në pension. Në një seancë me pyetje-përgjigje në Kongres, zoti Higinbotham u përpoq t’i shpjegonte Senatores Kler Mekeskill si lindi problemi: tha zoti Higinbotham thekson senatorja Mekeskill Deri tani Departamenti i Mbrojtjes ka marrë mbi 1 mijë telefonata nga familje që shqetësohen se mos të afërmit e tyre janë varrosur në vend të gabuar. Një telefonatë të tillë bëri muajin e kaluar e veja e një ushtari, e cila zbuloi se trupat e të shoqit dhe një ushtari tjetër ishin varrosur në varret e njëri-tjetrit. Zyrtarët e Varrezave nxorën gjithashtu trupin e një marinsi që u vra në Irak në vitin 2006 dhe familja e tij identifikoi trupin. Një zëdhënës i ushtrisë tha se zyrtarët u ndjenë shumë të çliruar që familja arriti të identifikojë trupin e marinsit. Megjithatë, skandale të tilla kanë lënë gjurmë në mendjet e afro 4 milionë vizitorëve që vijnë çdo vit këtu, si Di Laveri dhe i shoqi: Ushtria thotë se ka filluar të forcojë praktikat e menaxhimit dhe kontrollin në Varrezat e Arlingtonit, përfshirë kontrolle të parcelave me varre dhe modernizimin e sistemit të regjistrimit. Por disa familje të ushtarëve të rënë thonë se ende nuk janë të bindur nëse të afërmit e tyre janë në varret e duhura në Varrezat më të famshme të kombit.